
Către,
BIROUL PERMANENT
AL

CAMEREI DEPUTAȚILOR

Vă înaintăm, alăturat, raportul  suplimentar de respingere asupra Propunerii legislative pentru modificarea Ordonanţei de urgenţă nr.3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art.2 din Legea nr.36/1991 privind societăţile agricole şi alte forme de asociere în agricultură, transmisă Comisiei pentru agricultură, silvicultură, industrie alimentară și serviciii specifice pentru examinare în fond, cu adresa nr. Plx. 208 din 22 mai 2017.
În raport cu obiectul şi conţinutul său, propunerea legislativă face parte din categoria legilor ordinare.

PREȘEDINTE,
Alexandru STĂNESCU

RAPORT  SUPLIMENTAR DE RESPINGERE
asupra Propunerii legislative pentru modificarea Ordonanţei de urgenţă nr.3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art.2 din Legea nr.36/1991 privind societăţile agricole şi alte forme de asociere în agricultură
 (Plx. 208/2017)

În conformitate cu prevederile art. 94 din Regulamentul Camerei Deputaţilor, republicat  Comisia pentru agricultură, silvicultură, industrie alimentară şi servicii specifice a fost sesizat spre dezbatere în fond, în procedură obișnuită, cu propunerea legislativă pentru modificarea Ordonanţei de urgenţă nr.3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art.2 din Legea nr.36/1991 privind societăţile agricole şi alte forme de asociere în agricultură, transmisă cu adresa nr. Plx. 208 din 22 mai 2017.
În ședința  din data de 6 februarie 2019, în temeiul art.70 din Regulamentul Camerei Deputaților, republicat,  plenul Camerei Deputaților a hotărât retrimiterea propunerii legislative la comisia sesizată în fond, în vederea reexaminării și depunerii unui  raport suplimentar.
Conform prevederilor art.75 din Constituţia României, republicată, şi ale art.91 din Regulamentul Camerei Deputaţilor, republicat, Camera Deputaţilor este Cameră decizională.
Consiliul Legislativ a avizat favorabil propunerea legislativă conform avizului nr. 156/22.03.2017,  cu observații și propuneri.
Senatul, în calitate de primă Cameră sesizată, a respins propunerea legislativă în  ședința din 15 mai 2017.
Guvernul prin actul nr.  2292/03.04.2020, nu susține adoptarea inițiativei legislative. 
Propunerea legislativă supusă examinării are ca obiect de reglementare modificarea art.7 alin.(2¹) din Ordonanţa de urgenţă a Guvernului nr.3/2015, în sensul înlocuirii, ca document justificativ, a copiei titlului de proprietate asupra terenurilor aparţinând formei asociative sau a altor acte cu forţă juridică egală doveditoare a dreptului de proprietate, cu adeverinţa emisă de primăria pe raza căreia se află ternurile agricole.
În conformitate cu prevederile art. 61 din Regulamentul Camerei Deputaţilor, republicat,  Comisia pentru agricultură, silvicultură, industrie alimentară şi servicii specifice şi-a desfăşurat lucrările în ședință online în data de 9 iunie 2020.

La lucrările online ale Comisiei pentru agricultură, silvicultură, industrie alimentară membrii acesteia au fost prezenți conform listei de prezență.

La dezbaterile Comisiei pentru agricultură, silvicultură, industrie alimentară și servicii specifice a participat, în calitate de invitat, domnul Sorin Claudiu Roșu Mareș  secretar de stat  în cadrul Ministerului Agriculturii și Dezvoltării Rurale.
În urma examinării propunerii legislative şi a opiniilor exprimate, membrii Comisiei pentru agricultură, au hotărât cu  majoritate de voturi (s-au înregistrat 2 voturi împotrivă), respingerea propunerii legislative pentru modificarea Ordonanţei de urgenţă nr.3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art.2 din Legea nr.36/1991 privind societăţile agricole şi alte forme de asociere în agricultură, din următorul motiv:
· normele prevăzute la art. 7 alin.(21) lit.a) și b) ce se propun a fi modificate prin inițiativa legislativă, au fost modificate prin Ordonanța de urgență nr. 16/2017 privind modificarea și completarea Ordonanţei de urgenţă nr.3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art.2 din Legea nr.36/1991 privind societăţile agricole şi alte forme de asociere în agricultură.
În raport cu obiectul şi conţinutul său, proiectul de lege face parte din categoria legilor ordinare.

	PREȘEDINTE,

Alexandru STĂNESCU
	SECRETAR,

Dan CIOCAN

	Șef serviciu consilier parlamentr  Anton Păștinaru
Consilier parlamentar dr. Gabriela Amalia Ciurea

